

**PÁLYÁZATI FELHÍVÁS**

Az MVM Paks II. Atomerőmű Fejlesztő Zártkörűen Működő Részvénytársaság (MVM Paks II. Zrt.) pályázatot hirdet 2016-ban diplomát szerző MSc hallgatók részére. Részmunkaidős munkavégzési lehetőség, azonnali munkakezdéssel.

Részletek:

* **Reaktorfizikus munkatárs** pozícióra lehet pályázatot benyújtani, amelynek tartalmaznia kell a pályázó egyéni céljait, szakmai irányultságának indokát, illetve motivációját az MVM Paks II. Zrt-nél történő hosszú távú elköteleződésre.
* A pályázathoz csatolni kell

- a BSc szakdolgozat témáját és rövid összefoglalóját,

- az MSc diploma témáját és rövid összefoglalóját,

- legalább középfokú nyelvvizsga bizonyítványának másolatát,

- a pályázó BSc diploma másolatát,

- a pályázó előző két félévének leckekönyv másolatát,

- tanszékének ajánlását.

**A pozíció leírása megtalálható:**

az [**www.mvmpaks2.hu**](http://www.mvmpaks2.hu)weboldalon a karrier menüpont alatt

**Több meghirdetésre kerülő pozícióra is lehet pályázatot benyújtani!**

A pályázat értékelése a hallgató szakmai felkészültsége és motiváltsága alapján történik, ezt követően felvételi beszélgetés alapján kerül kiválasztásra a legjobb hallgató a pozíció betöltésére.

**A kiválasztott hallgató részére a következőket ajánljuk:**

* magas szintű szakmai kompetenciákat igénylő pozíció és feladat,
* részmunkaidős (napi 4 órás) határozatlan idejű munkaszerződés, amely három hónap próbaidőt tartalmaz,
* kiemelt bér és a Társaság belső szabályozóinak megfelelő dolgozói juttatások,
* a diploma megszerzését követően, a felek kölcsönös megelégedése esetén, a pozíció teljes munkaidős betöltése, a Társaság belső szabályozóiban foglalt juttatásokkal,
* szakmai támogatás a tanulmányok sikeres befejezéséhez.

A pályázatok benyújtásának határideje: 2016. március 20.

A pályázatok eredményének kihirdetése: 2016. március 25.

**A pályázatokat a** [**www.mvmpaks2.hu**](http://www.mvmpaks2.hu)weboldalon a karrier menüpont, „Reaktorfizikus munkatárs – frissdiplomás program” alá kérjük feltöltenia pályázat benyújtására nyitva álló határidőig.

A felmerülő kérdéseket a **karrier@mvmpaks2.hu** e-mail címre várjuk.